cyanic-selkie/wikianc huggingface dataset:
Pi (bokstav)
Pi er den sekstende bokstaven (Π, π) i det greske alfabetet, den tilsvarer P og p i det latinske alfabet.
Non so che darei
«Non so che darei» (norsk oversettelse: Jeg vet ikke hva jeg kan gi) er en italiensk popsang fra 1980 som er skrevet og fremført av den italienske artisten Alan Sorrenti. Sangen var Italias bidrag i Eurovision Song Contest 1980, der den kom på en sjetteplass. Etter konkurransen gikk sangen inn på hitlister over hele Europa, inkludert i Norge.
Pickin’ Up the Spirit
Pickin' Up the Spirit er et musikkalbum med Marianne Antonsen, utgitt i 1992. Dette er hennes første plate som soloartist.
«Whydah Galley»
«Whydah Galley» var et piratskip under kommando av piraten Samuel Bellamy på begynnelsen av 1700-tallet. Skipet, en galei, ble senket utenfor Cape Cod i 1717 og gjenfunnet av vrakdykkere i 1984. Da den ble senket var det den største prisen som til da var blitt kapret av pirater. I lasten hadde hun blant annet indigo, gull og sølv. Skipet var opprinnelig et slaveskip laget i England. Den fikk navnet sitt fra stedet Whydah på vestkysten av Afrika der slavene ble kjøpt.
Avskjed i nåde
Avskjed i nåde er et uttrykk som benyttes når embetsmenn slutter i tjenesten normalt etter søknad eller oppnådd aldersgrense. Embetsmenn som har fått avskjed i nåde beholder embetstittel og rang. Det siste gjelder ikke statsråder eller statssekretærer (Grunnloven § 23).
En embetsmann som utnevnes til et nytt embete, anses å ha fått innvilget avskjed fra det første embetet gjennom utnevningen til den nye stillingen. Normalt innvilges avskjed av embetsmenn etter søknad eller etter oppnådd aldersgrense. Den avskjedigede bør motta et eget avskjedsdokument fra departementet, undertegnet av statsråden. Dersom den avskjedigede skal beholde sin Tittel og Rang, benyttes betegnelsen avskjed i nåde. Embetsmenn som har fått avskjed i nåde, har rett til å benytte sin tidligere tittel og vil for eksempel ved offisielle middager gis plassering i henhold til sin tidligere status. Det er det organ som innvilger avskjeden, som tar standpunkt til om avskjeden skal gis i nåde. I praksis benyttes avskjed i nåde nå bare for helt spesielle grupper embetsmenn. Avskjed i nåde gis fremdeles til høyesterettsdommere og andre embetsdommere når de slutter ved oppnådd aldersgrense. Tilsvarende kan biskoper og proster (samt sogneprester og residerende kapellaner utnevnt før 1989) gis avskjed i nåde. Etter kirkeloven beholder geistlige embetsmenn som gis avskjed i nåde, retten til å utføre prestetjeneste i Den norske kirke for alltid, eller for den tid departementet bestemmer. Også professorer utnevnt før 1990 kan gis avskjed i nåde. Avskjed av statsråder og statssekretærer besluttes i statsråd ved kongelig resolusjon fremmet av Statsministerens kontor. Disse beholder ikke sin Tittel og Rang, selv om de gis avskjed i nåde.
Ektemann alene
Ektemann alene er en norsk spillefilm fra 1956, i regi av Nils R. Müller. Manuset ble skrevet av Eva Seeberg og Nils R. Müller.
Handling
Det er høysommer i Oslo. Det hersker en intens travelhet på utstikker 1 like før fjordbåten skal dra. Det er et mylder av mennesker på brygga: Familier som skal reise på landet og fedre som skal bli igjen hjemme. Fru Rigmor Sande og de to barna Vesleper og Titten er alt om bord og står ved rekka. Pappa Per Sande, den kommende gressenkemann, leter febrilsk etter familiens koffert som har kommet på avveie.
Fortøyningene går og båten er klar for avgang. «Mannen sin kan en reise fra, men ikke en koffert», utbryter den friske 21 år gamle Ellen Stenersen. Hun og Per står igjen på brygga. De er gamle kjente og naboer på landet. Per synes ikke det er så verst å være gressenkemann. Han og vennen Stoffer kaster seg ut i Oslos fristelser. Karene får også følge av Ellen. Per og Ellen får varme følelser for hverandre.
Rue McClanahan
Eddi Rue McClanahan (født 21. februar 1934 i Healdton i Oklahoma, død 3. juni 2010 i ) var en amerikansk Emmy-vinnende skuespiller, best kjent for sine roller i TV-seriene Maude og Pantertanter hvor hun spilte mot Bea Arthur. McClanahan døde av hjerteinfarkt den 3. juni 2010.
Roger Svendsen
Roger Svendsen (født 1973) er en norsk tidligere fotballspiller som spilte for.
Sytten år gammel fikk han i august 1990 sin seniordebut for Molde som innbytter i en treningskamp mot den engelske toppdivisjonsklubben.
Frances Ruffelle
Frances Ruffelle (født 29. august 1965 i London) er en britisk sanger og skuespiller. Hun vant Tony-prisen for beste kvinnelige birolle i en musikal i 1987 for rollen som Éponine i Les Misérables. Ruffelle var med i Eurovision Song Contest 1994 og kom på tiendeplass.
Frode Thorsen
Frode Thorsen (født 18. juli 1958) i Kristiansand er en norsk musiker og professor i tidligmusikk, blokkfløyte og kammermusikk. Han studerte ved Bergen Musikkonservatorium (nå Griegakademiet – Institutt for musikk) og Musikhøgskolan i Stockholm.
Etter debuten i 1984 har han konsertert i Europa, Russland og USA og gitt ut omkring 20 CD-plater, de fleste med Bergen Barokk, et tidligmusikkensemble som Thorsen etablerte i 1994 sammen med cembalisten Hans Knut Sveen.
Thorsen har også forsket på og publisert flere artikler om Ludvig Holberg som musiker.
Thorsen har vært instituttleder for Griegakademiet – Institutt for musikk (1999-2005, 2007–2017) og er nå dekan ved Fakultet for kunst, musikk og design (fra 2017).
GRC
GRC kan sikte til:
Comité de surveillance des activités de renseignement de sécurité
Comité de surveillance des activités de renseignement de sécurité (CSARS, engelsk: Security Intelligence Review Committee (SIRC)) er et uavhengig organ i den canadiske regjeringen som fører tilsyn med etterretningsorganisasjonen Service canadien du renseignement de sécurité (SCRS) og etterforsker klager fra publikum. CSARS ble opprettet i 1984 som et resultat av omorganiseringen av etterretningstjenesten og opprettelsen av SCRS.
CSARS' oppgave er å kontrollere etterretningsaktivitetene til SCRS for å sikre at etatens ekstraordinære myndighet til å overvåke canadiske borgere ikke misbrukes. CSARS består av fem medlemmer som utnevnes av den føderale regjeringen, og som sverges til medlemmer av Det kongelige råd for Canada for å kunne ta del i gradert informasjon under loven om statshemmeligheter.
Avsporingen av Gyaneshwari Express 2010
Avsporingen av Gyaneshwari Express skjedde rundt kl. 01:30 lokal tid (UTC+5:30) 28. mai 2010 i distriktet Paschim Medinipur i delstaten Vest-Bengal i India. Det var uenighet om hvorvidt sabotasje eller en bombe forårsaket ødeleggelse på jernbaneskinnene, som igjen førte til at et tog sporet av før et møtende godstog traff de avsporede vognene og drepte minst 141 passasjerer. Minst 200 ble skadet i togulykken.
Police Santras Birodhi Janosadharan Committee («Folkets komité mot politiovergrep») stod bak sabotasjen som førte til ulykken. Først ble Indias kommunistiske parti (maoist) (Communist Party of India (Maoist), CPIM) mistenkt for sabotasje på jernbanelinjen. Ulykken regnes derfor som et terrorangrep.
Bakgrunn
Avsporingen skjedde halvannen time etter at Indias kommunistiske parti (maoist) satte igang en firedagers bandh i området. Tidspunktet ble betegnet som «svart uke» og sikkerheten ble satt i høy beredskap.
Et par uker før angrepet sa den indiske jernbaneministeren at naxal-angrepene påvirket lønnsomheten av jernbanen: «Vi har tapt 500 crore indiske rupi på grunn av naxal-bandh og hindringer. Det har vært negativ innvirkning på driften, det vil si gods- og passasjertrafikk på lokalisert grunnlag, under bandh og andre trusler i sårbare områder.»
Ulykken
Sjefen for delstatspolitiet i Vest-Bengal uttalte at maoistiske naxalitter hadde tatt på seg ansvaret for å ha fjernet en 46 cm lang del av jernbanesporet. Kl. 01:30 lokal tid kjørte et passasjertog med 13 vogner over det fjernede sporet og sporet av. Det avsporede toget Gyaneshwari Super Deluxe Express kom fra Howrah og skulle til Mumbai. Det avsporede toget ble deretter truffet av et godstog som kom fra motsatt retning. Minst 141 personer omkom og mer enn 180 mennesker ble skadet i ulykken. Det manglende sporet var mellom Khemasoli og Sardiya stasjoner. Etter ulykken ble det funnet ut at en kort strekning manglet spor og skjøteskinner var løsnet, noe som tyder på sabotasje.
Til å begynne med var det usikkerhet om hvorvidt angrepet var et resultat av en eksplosjon eller kun skyldtes avsporing av toget. Jernbaneminister Mamata Banerjee sa at en bombeeksplosjon var del av et «planlagt angrep» som fikk toget til å spore av. Hun sa: «Føreren av toget hørte en eksplosjon, så vi ser videre på det. Vi er klar over at naxalittene har tilgang til sofistikerte bomber og improviserte sprenglegemer.»
Redningsaksjon
Offisielt ble 26 lik funnet, og et redningsteam arbeidet for å finne flere døde. Indian Air Force sendte noen helikoptre til ulykkesstedet for å bidra i redningsarbeidet, og fraktet noen av de skadde passasjerene til sykehus. Et tog med medisinsk personell kjørte også til stedet. Minst en person som var fanget i toget så ut til å være i live.
Ansvar
Etter at politiet i Vest-Bengal sa at Gyaneshwari Express-ulykken «ser ut til å være maoistenes arbeid», påtok Police Santras Birodhi Janosadharan Committee seg ansvaret.
Reaksjoner
Statsminister Manmohan Singh uttrykte sin sorg over tapet av menneskeliv. Den indiske regjeringen sa den ville gi 5 lakh rupi til slektninger av ofrene og tilby jobber til familiemedlemmer. Delstatsregjeringen i Vest-Bengal kunngjorde at de ville dekke kostnadene for behandling av de skadde.
Den indiske jernbaneministeren Mamata Banerjee dro raskt til åstedet der hun sa at hun var klar over de maoist-erklærte svarte dagene og følgelig hadde høynet sikkerhetsberedskapen. Finansminister Pranab Mukherjee fordømte angrepet, selv om han ble sett på som uvanlig forsiktig i å beskylde maoistene for å stå bak angrepet. Han så også ut til å nekte at det var en eksplosjon, i motsetning til sin kollega Mamata Banerjee. «Jeg er dypt bedrøvet av tragedien. Det ser ut til å være et tilfelle av sabotasje hvor en del av sporet ble fjernet. Hvorvidt sprengstoff ble brukt er ennå ikke klart.»
Sjefsminister i Vest-Bengal Buddhadeb Bhattacharjee fordømte også angrepet. Han sa: «All vår innsats må rettes mot denne trusselen; om hvordan delstaten og landet kan bli kvitt denne trusselen...vi vil gjøre våre styrker oppmerksom og vi vil kjempe mot denne maoistiske trusselen. Vi visste at de ville se på denne uken, men vi hadde ingen anelse om at de ville begå denne feige forbrytelsen.» Han advarte også om at «de kommer fra alle kanter.»
Politisk uenighet
En dag etter angrepet brøt det ut en ordkrig mellom Bhattacharya og Banerjee som var knyttet til det lokale valget i området. Det ble påstått at Banerjee støttet pro-maoistiske grupper som PCPA i sin politiske kamp mot Bhattacharya CPIM. Banerjee kalte senere hendelsen en politisk konspirasjon samtidig som hun antydet at elementer av det styrende CPIM tok del i angrepet.
Edvard Sandvik
Edvard Sandvik (født 25. oktober 2001) er en norsk langrennsløper som representerer Kjelsås Idrettslag. Før 2022/23-sesongen ble han tatt ut på Team Elon Oslofjord.
Under Junior-VM 2021 i Vuokatti vant han gull på stafetten sammen med Jonas Vika, Martin Kirkeberg Mørk og Lars Agnar Hjelmeset. Under U23-VM 2023 i Whistler vant han sølv på 20 km klassisk fellesstart. Han har også et NM-gull fra 2023 på stafett med David Thorvik og Håvard Moseby. Han fikk sin verdenscupdebut på Lillehammer i desember 2022, der han ble nummer 19 på 10 km fri teknikk.
Golf under Middelhavslekene 2005
Golf under Middelhavslekene 2005. Golf var en av flere sporter i de 15. middelhavslekene som ble arrangert i Almería i Spania i perioden 24. juni til 3. juli 2005. Det var femte gangen som golf var med på programmet for middelhavslekene. Det var individuell og lagkonkurranse for både kvinner og menn. Spania ble beste nasjon, de vant alle fire gullmedaljene.
Tarjei Bodin Larsen
Tarjei Bodin Larsen (født 6. juni 1974 i Arendal) er en norsk billedkunstner bosatt i Oslo.
Han er utdannet ved Statens kunstakademi i Oslo under professorene Jan Sæther og Sverre Wyller (1996–2001) og Chelsea College of Art, London (2003–2004) og har i tillegg tatt studier i filosofisk estetikk og kunsthistorie ved Universitetet i Bergen.
Larsen har blant annet hatt separatutstillinger i Overlyssalen på Kunstnerforbundet i 2005, Bomuldsfabriken Kunsthall i 2001 og 2009 og Sørlandets Kunstmuseum i 2010. Han har deltatt i en rekke gruppeutstillinger, blant annet ''Samle sammen. Innkjøp og gaver 2003-2006 ved Nasjonalmuseet for kunst, arkitektur og design i 2006, 10x10'' ved Sørlandets Kunstmuseum i 2005 og Høstutstillingen 2002 og 2016. Han har dessuten deltatt i større utsmykkingsoppdrag.
Han mottok Ingrid Lindbäck Langaards Legat i 2003 og Christian Schive og Hustrus Legat i 2004. I 2007 ble Larsen tildelt Aust-Agder fylkeskommunes kunstnerstipend for å kunne arbeide mot en gruppeutstilling på BK i desember 2009, og en separatutstilling på SKMU i oktober 2010. Juryen begrunnet tildelingen av stipendet med at han «er en ung kunster fra regionen som har markert seg på en nasjonal kunstarena.»
Bilder av Larsen er blant annet kjøpt inn av Nasjonalmuseet, Sørlandets Kunstmuseum, Utenriksdepartementet og private samlinger.
Flius
Flius (gresk: Φλειοῦς, Fleioûs eller Φλιοῦς, Flioûs, latin: Phlius) var en antikk gresk by i det nordvestlige Argolida på Peloponnes i nærheten av elven Asopos’ øvre løp i landskapet Fliasia som var kjent for sin vinproduksjon. Flius ble først bosatt av jonere, men ble siden dominert av dorere. Selv om det lå geografisk nær mektige Argos, ble byen en spartansk alliert og medlem av det peloponnesiske forbund.
Som mange andre byer i antikkens Hellas, ble det en sosial og politisk kamp i Flius mellom demokratiske og oligarkiske fraksjoner i 300-tallet f.Kr. Den demokratiske fraksjonen fikk innledningsvis kontroll og sendte sine motstandere i eksil, men i 380 f.Kr. beleiret en spartansk hær under Agesilaos II byen i mer enn 20 måneder. Til slutt var fliuserne tvunget til å kapitulere og akseptere oligarkisk styre.
Kultur
Til tross for at Flius ikke spilte noen større rolle politisk, hadde byen i antikken et rikt kulturliv. Fra byen kom en rekke personer som var betydningsfull for gresk kunst og kultur:
Også Ekekrates var fra Flius, som Faidon i Platons dialog med samme navn, forteller om Sokrates’ udødelighetslære for, og flere forskere går ut fra at det pytagoreiske tankegodset som preget dialogen til og med utspiller seg for en forsamling med pytagoreere i nettopp byen Flius. At det fantes pytagoreere i byen er bekreftet av Diogenes Laertios, som også nevner Ekekrates.
Sedimentær likevekt
Sedimentær likevekt i en løsning eller suspensjon av ulike partikler, for eksempel molekyler, foreligger når frekvensen av transport av hvert materiale i en retning på grunn av sedimentasjon er lik frekvensen av transport i motsatt retning på grunn av diffusjon. Sedimentasjon skyldes en ytre påvirkning, for eksempel gravitasjon eller sentrifugalkraften.
Sedimentær likevekt kan brukes til å bestemme molekylvekt. Den danner grunnlaget for en analytisk ultrasentrifugeringsmetode for måling av molekylære masser, slik som proteiner, i løsning.
Hallescher FC
Hallescher FC er en tysk fotballklubb fra Halle (Saale). Klubben spiller i 3. Liga som er den tredje beste fotballigaen i Tyskland.
Eponymfunn
Eponymfunn brukes om arkeologiske funn som har gitt navn til mer vidtrekkende begreper, eksempelvis kulturer eller perioder. Eksempler på eponymfunn i Norge er Fosna (Fosnakulturen), Nøstvet (Nøstvetkulturen, Nøstvedtøksa) og Kjeøy (Kjeøyfasen).
Statistikk for Premier League 2018/19
Denne siden viser utvalgt statistikk for Premier League 2018/19.
Målscorere
<section begin=Målscorere/>
Målgivende pasninger
<section begin=Assists/>
Holdt nullen
<section begin=Nullen/>
Gule kort
<section begin=Gule/>
Røde kort
<section begin=Røde/>
Merknader
<references group="Merknad" />
Line Aas Sandnes
Line Aas Sandnes (født 2. desember 1981) er en norsk tidligere telemarkskjører som dominerte nasjonalt 2000-04 og vant VM og verdenscup. Hun gikk i 2001 for Aurdal alpin og telemark, men synes å ha lagt opp rundt 2006. Hennes søster Mille Aas Sandnes var også aktiv i samme gren.
Crispus Attucks
Han blir ofte nevnt som den første martyren av Den amerikanske uavhengighetskrigen og den eneste av de drepte under Bostonmassakren som senere er husket. Han ble ansett som en viktig kilde til inspirasjon i amerikansk historie.
Bakgrunn
Det er ikke så mye som er kjent om Attucks før hans død i Bostonmassakren. To sentrale kilder fra hendelsene, som ble offentliggjort i 1770 beskriver ham ikke som «neger» eller «svart» mann.
Den første rapporten som ble utarbeidet av bymyndighetene i Boston, med navnet «A Short Narrative of the Horrid Massacre», inneholdt rundt hundre øyevitne-beskrivelser over hva de så 5. mars 1770.
Den andre kilden, «The Trial of William Wemms», henviser mer enn et dusin ganger til Attucks som en «mulatt» eller «molatto», og et vitne hevder han var en indianer, en annen beskriver ham bare som en «høy mann», og en annen som en «kraftig mann». Mens forkjempere for avskaffelse av slaveriet utover på 1800-tallet fokuserte på hans afrikanske bakgrunn, ble han tilsynelatende av hans samtidige i Boston sett på å ha en blandet etnisk bakgrunn.
Rolle i nordamerikansk uavhengighetskamp
Det var først tidlig på 1800-tallet, da abolisjonismen fikk medvind i Boston, at Attucks ble fremhevet som et eksempel på en afroamerikaner som hadde spilt en heroisk rolle i den amerikanske historie, og slik skapte historien om Attucks' bakgrunn. Siden Crispus Attucks hadde Wampanoag forfedre har hans historie også betydning for mange indianere i Amerika.
Spandauer
En spandauer er et luftig stykke wienerbrød med borgmestermasse inni, hakkede hasselnøtter og krem eller syltetøy på toppen og glasur rundt om. Det spises typisk til frokost, men spises også ofte til ettermiddagskaffe.
Navnet refererer til bydelen Spandau i Berlin.
Taur Matan Ruak
José Maria Vasconcelos, kjent som Taur Matan Ruak (tetum: «to skarpe øyne»), (født 10. oktober 1956 i Osso Huna i Baguia i distriktet Baucau) er en østtimoresisk militæroffiser og politiker. Han var fra 2012 til 2017 landets president. I juni 2018 ble han landets statsminister.
Taur Matan Ruak var kommandant i Forças Armadas de Libertação Nacional de Timor Leste, som kjempet mot indonesisk herredømme over Øst-Timor, og ble forsvarssjef etter landets uavhengighet i 2002. Han var forsvarssjef til 2011, da han gikk av for å kunne stille til valg. Han fikk støtte av Congresso Nacional da Reconstrução Timorense (CNRT), ledet av Xanana Gusmão.
Ved presidentvalget i 2012 stilte han mot sittende president José Ramos-Horta og Francisco Guterres, og kom videre til andre valgomgang, der han vant over Guterres. Han overtok som president 20. mai 2012. Taur Matan Ruak var president fram til 2017. Han ble etterfulgt i presidentembetet av Francisco Guterres.
Taur Matan Ruak ble statsminister i juni 2018.
Center for Measuring University Performance
Rådata som brukes av forskerne ved CMUP, er gjort tilgjengelig på nettet. Elisabeth D. "Betty" Capaldi, konserndirektør og Provost av Arizona State University, co-leder Senter for Måle University Performance med Dr. John Lombardi, president i Louisiana State University System.
Blomster i Soweto
Blomster i Soweto er en sang og et album utgitt av den norske pop-/countryartisten Marianne Antonsen i 1995. Sangen ble utgitt som singel og ble avspilt mye på NRK radio. Både låten og albumet slo godt an, og kom på VG-lista.
Sangen
Blomster i Soweto er en fornorsket og omarbeidet utgave av den Sør-Afrikanske mbaqanga-sangen Umqombothi, skrevet av Sello "Chicco" Twala og Attie van Wyk i 1987. Den kjente sørafrikanske popartisten Yvonne Chaka Chaka spilte den inn og ga den ut i 1988, og fikk sitt internasjonale gjennombrudd med den. Innspillingen regnes som en av de største klassikerne innen Sør-Afrikansk popmusikk, og ble også brukt i den kjente engelsk-italiensk-sørafrikanske filmen Hotel Rwanda i 2004. Låten bærer navnet til, og handler om, det tradisjonelle Sør-Afrikanske surølet Umqombothi. Versene synges av Chaka på engelsk, mens mannlige korister synger på Xhosa. Antonsens versjon handler i stedet om Hector, som drømmer seg bort fra sin fattigslige eksistens i bydelen Soweto i Cape Town. Versene synges av Antonsen på Norsk, mens mannlige korister synger på Zulu.
Albumet
Albumet er sterkt inspirert av en tur som Antonsen tok til Sør-Afrika i forkant av innspillingen. Alle låtene handler om Afrika, og mange er kjente, afrikanske sanger som Antonsen har oversatt og omarbeidet. Alle låtene har således et afrikansk musikkuttrykk, og Sør-Afrikanske korister bidrar på flere av dem. Dermed skiller albumets musikalske uttrykk seg skarpt fra Antonsens tidligere og senere utgivelser.
DS «Stavenes»
DS «Stavenes» er et lokalruteskip som ble bygd for Nordre Bergenhus Amts Dampskibe i 1904. Skipet er pr. mars 2015 under restaurering i Dåfjorden, men har allikevel deltatt på flere veteranskipsstevner på Vestlandet.
Skipet var byggenummer 126 ved Bergen Mekaniske Verksted (BMV) i Solheimsviken, og kostet 111 760 kroner. «Stavenes» gikk hovedsakelig i lokalruter i Sogn og Fjordane, og ble i 1934 ombygd for å kunne frakte biler. I 1954 ble hun ombygd til motorskip, og fikk overbygg over broen. I 1973 ble skipet solgt til Storbritannia og benyttet som lystbåt. I 1991 ble «Stavenes» kjøpt tilbake til Norge av Veteranskibslaget Stavenes som siden har stått som eier. Skipet ble erklært verneverdig av Riksantikvaren i 1992, og i 2009 ble det kunngjort at Riksantikvaren bevilger 1 million kroner til restaureringen av DS «Stavenes».
Historie
I 1902 foreslo Christian Michelsen (daværende direktør i Nordre Bergenhus Amts Dampskibe) å bygge to nye skip. Amtstinget 1902-1903 vedtok å etterkomme direktørens ønske, og begge skipene ble kontrahert ved Bergen Mekaniske Verksted. Det første (med byggenummer 122) ble levert i 1903 og ble døpt DS «Gudvangen». I september 1904 ble det andre skipet levert og døpt DS «Stavenes». Etter overleveringen ble hun satt inn i lokalruter – hovedsakelig i Sunnfjord og Nordfjord. I 1919 skiftet rederiet navn til Fylkesbaatane i Sogn og Fjordane (FSF). Fra midten av 1920-tallet begynte skipet å betjene ruter i indre Sogn. I 1934 ble DS «Stavenes» ombygd, blant annet for å kunne føre biler. Etter dette gikk hun som en slags bilferge på strekningen Lærdal – Vadheim. Bilene måtte lagres på tvers på fremdekket, og kapasiteten var 7-8 biler. I 1942 førte DS Stavenes kistene til NS-statsråden Gulbrand Lunde og kona hans til Hopperstad stavkyrkje i Vik.
I 1954 ble skipet oppgradert til motorskip ved Frydenbø Slipp & Mekaniske Verksted. Dampmaskin og kjele ble erstattet av en britisk dieselmotor bygd i 1942. Denne krigsbygde motoren viste seg å være lite driftsikker, og ble allerede i 1956 byttet ut med en BMV dieselmotor.
I april 1973 ble MS Stavenes kjøpt av J. G. Kew i Rugby, England, for å brukes som privat lystbåt. Skipet ble funnet sterkt forfallent i Liverpool i 1991. Privatpersoner kjøpte henne og førte henne tilbake til Norge. Veteranskibslaget Stavenes ble stiftet for å stå for restaureringen, men det viste seg vanskelig å skaffe til veie økonomiske midler, og arbeidet stoppet opp. Under Nordsteam 2005 ble skipet slept til Bergen for å delta. Dette vekket interessen hos veteranskipsentusiaster i byen, og de blåste nytt liv i Veteranskibslaget Stavenes i 2007. Restaureringsprosjektet fikk etterhvert økonomisk støtte fra Fjord1 Fylkesbaatane, enkelt-kommuner i fylket, bedrifter og private. I 2009 kunngjorde Riksantikvaren at DS «Stavenes» var tildelt 1 million kroner i støtte for 2010. Ny dampmaskin ble kjøpt inn, og arbeid med skrog og innredning fortsatte. Veteranskibslaget hadde satt seg som mål at DS «Stavenes» for egen maskin skal ankomme veteranskipstevnet Fjordsteam 2010 i Florø i august. Målet glapp, men DS «Stavenes» ankom Florø slept av en annen veteran: Taubåten MS «Vulcanus». DS «Stavenes» deltok også på Fjordsteam 2013 i Bergen, men heller ikke denne gang gikk hun for egen maskin.
Skipet
DS «Stavenes» hadde ved levering en tonnasje på 181,97 bruttoregistertonn (brt) og 96,37 nettoregistertonn (nrt). Drektighet under måledekk var 118,98 brt. Skroget er isforsterket for å takle frosne fjorder i indre del av Sogn. Hovedmaskinen var en kullfyrt trippel ekspansjon dampmaskin med arbeidstrykk 165 psi. Oppgitt ytelse var 237 ihk (indikerte hestekrefter) og 49 nhk (nominelle hestekrefter), noe som ga en fart på 9,7 knop. Etter ombyggingen i 1954 ble dampmaskinen erstattet av en sekssylindret dieselmotor med ytelse på 300 bhk. Denne motoren var bygd av Keighley H. Widdop & Co i England i 1942. I 1956 ble Widdop-motoren erstattet av en ny syvsylindret BMV totaktsdiesel med ytelse 350 bhk. Veteranskibslagets restaurering innebærer at skipet igjen vil bli utstyrt med en kullfyrt dampmaskin. I 1907 var skipet sertifisert for 171 passasjerer i innaskjærs fart. Mannskapet besto samme år av skipsfører, offiser, to maskinister, fem dekksfolk, 2 maskinfolk, og tre i forpleiningen. Skipet hadde salong akter, og tredje plass salong og folkelugar forut. Postkontoret lå midtskips på babord side.
Lunar Reconnaissance Orbiter
Lunar Reconnaissance Orbiter (LRO) er en amerikansk romsonde som skal utforske månen i forkant av nye bemannede landinger i Constellation-programmet. Den ble skutt opp 18. juni 2009 med en Atlas V rakett fra Cape Canaveral i Florida. Romsonden gikk inn i bane rundt månen 23. juni 2009.
Romsonden ble bygget av NASAs Goddard Space Flight Center.
Instrumenter
Romsonden vil ha seks ulike instrumenter og et teknologi-demonstrasjon, for å gjennomføre undersøkelser, spesifikt mot menneskelig bosettinger på månen. Instrumentene skal leveres av ulike organisasjoner i USA og Russland.
Oppdrag
LROs høyoppløselige kameraer vil være i stand til å vise flere av de større delene av utstyr som ligger på overflaten av månen (for eksempel fra Apollo 11).
Kirkeheitunnelen
Kirkeheitunnelen en veitunnel like vest for Skarvøybroene på E39 i Mandal i Lindesnes kommune i Agder. Den er 849 meter lang og ble åpnet i 1991.
Fartsgrensen gjennom tunnelen er 60 km/t. Ved utkjørselen på vestsiden av tunnelen er det en lang bakke, og nederst i bakken er det et ulykkesutsatt kryss. Tunnelen ble renovert for å tilfredsstille kravene i Tunnelsikkerhetsforskriften i 2016. Den var da stengt i perioden fra 1. september til og med 6. november.
Heidi Klum
Heidi Klum (født 1. juni 1973) er en tysk supermodell, skuespillerinne, motedesigner, TV-produsent og artist. Hun ble født i Bergisch Gladbach i Nordrhein-Westfalen i Tyskland.
Karriere
Klum ble kjent etter at hun opptrådte i Sports Illustrateds badedraktnummer og en Victoria's Secret-katalog. I tillegg til å være modell har hun opptrådt i flere TV-serier, inkludert Spin City og Sex og singelliv. Hun hadde også rollen som en temperamentsfull frisør i filmen Blow Dry, en kjempe i filmen Den forheksede Ella og i rollen som Ursula Andress i The Life and Death of Peter Sellers.
I desember 2004 ble hun vertinne i reality-serien Project Runway i USA, der motedesignere kjemper om muligheten til å vise kleskolleksjonen sin på New York Fashion Week samt å motta penger til å lansere sitt eget klesmerke.
I desember 2005 ble hun i tillegg til å være vertinne for den andre sesongen av Project Runway også vertinne for Germany's Next Top Model, den tyske versjonen av Top Model. Serien ble en suksess, men ikke uten en del kontrovers. En tysk feministgruppe oppfordret til boikott av serien etter at en av deltakerne ble stemt ut på grunnlag av at hun var «for tykk».
Tennis under Middelhavslekene 2005
Tennis under Middelhavslekene 2005. Tennis var en av flere sporter i de 15. middelhavslekene som ble arrangert i Almería i Spania i perioden 24. juni til 3. juli 2005. Det var 12. gangen som tennis var med på programmet for middelhavslekene. Det var single- og doubleturneringer for både damer og menn. Spania ble beste nasjon, de vant alle fire gullmedaljene.
Krem (pisket fløte)
Krem (også pisket kremfløte) er skum av pisket fløte. Sukker tilsettes gjerne som søtningsmiddel, og vanilje som smakstilsetning.
Krem brukes ofte i desserter, og som garnityr.
Et annet navn for krem er crème Chantilly (fransk, etter Château de Chantilly), men dette brukes gjerne spesielt om krem som er tilsatt søtningsmiddel og gjerne også smakstilsetning.
Jonthodes
Jonthodes er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor (ca. 15 millimeter), slank og langbeint, mørke, grønnlig eller blåaktig metallisk farget trebukk, beina er mer eller mindre rødlige. Antennene er omtrent så lange som kroppen ho hunnene, betydelig lengre hos hannene, og litt sagtakkede. Pronotum har rundede sider uten tenner, og kan ha gule tegninger. Dekkvingene er jevnt avsmalnende bakover, tett og kraftig punkterte.
Utbredelse
Arten elever i Vest- og Sentral-Afrika.
G.H. Hardy
Godfrey Harold Hardy (født 7. februar 1877, død 1. desember 1947) var en kjent britisk matematiker. Hardy er kjent for sine resultater i tallteori og matematisk analyse.
Blant ikke-matematikere er han mest kjent for sitt essay om matematikkens estetikk: A mathematician's apology (1940). Dette verket gir et godt innblikk i hvordan matematikere tenker, og det er skrevet for folk som ikke er matematikere selv.
Fylkesvei 6998
Fylkesvei 6998 (Fv6998) går mellom Tørring og Melland i Steinkjer kommune med arm til Almli i Namsos.
G.H. Hardy
Hardy er også kjent for å ha tatt seg av den indiske matematikeren Srinivasa Aiyangar Ramanujan. Selv har Hardy sagt at oppdagelsen av Ramanujan er hans viktigste bidrag til matematikken.
Fylkesvei 6998
Før Trøndelag fylke ble opprettet 1. januar 2018 hadde veien betegnelsen fylkesvei 300 (Nord-Trøndelag).
G.H. Hardy
Han fikk Copleymedaljen i 1947.
Han ble kalt «Harold» av noen få nære venner, men er ellers kjent som «G.H.».
Jurema
Jurema kan vise til:
Lagoa Grande
Lagoa Grande kan vise til:
Lorena Ochoa
På førsterunden av Kraft Nabisco Championship i 2006 brukte hun 62 slag, og tangerte dermed rekorden for laveste rundeskår under en major-turnering, både for menn og kvinner. Hun beholdt ledelsen frem til siste dag av turneringen, men tapte til slutt i omspill mot Karrie Webb.
NM i halvmaraton 2019
Norgesmesterskapet i halvmaraton 2019 ble arrangert 25. mai 2019, som en del av Sandnesløpet i Sandnes.
Laranjal
Laranjal kan vise til:
Cladonychiidae
Cladonychiidae er en gruppe av edderkoppdyr som tilhører ordenen vevkjerringer (Opiliones).
Utseende
Ganske små (kroppslengde 2-4 mm) vevkjerringer, vanligvis med forholdsvis korte bein. De artene som lever i dagslys er rødbrune til mørkbrune, mens hulelevende arter er blekgule uten øyne. Pedipalpene er kraftige og piggete.
Levevis
Noen av artene lever i huler.
Utbredelse
Slekten Holoscotolemon er utbredt i den palearktiske sone, de øvrige slektene er bare kjent fra USA.
DSM-IV koder
Diagnostic and Statistical Manual of Mental Disorders, 4th Edition, Text Revision også kjent som DSM-IV-TR  er en manual publisert av American Psychiatric Association (APA) som inkluderer alle aktuelle anerkjente psykiske lidelser. Kodesystemet brukt av DSM-IV er designet for å korrespondere med koder fra International Classification of Diseases, ofte referert til som ICD. Siden tidlige versjoner av DSM ikke korrelerer med ICD-koder, og oppdateringer av publikasjoner for ICD-og DSM ikke er samtidig, kan enkelte forskjeller i kodesystemer fortsatt være til stede. Av denne grunn anbefales det at brukerne av disse manualene konsulterer den aktuelle referansen når de skal finne diagnostiske koder.
For å se disse kodene listet alfabetisk, i stedet for etter kategori, klikk her.
Andre kognitive lidelser
Topp
Psykiske lidelser på grunn av en generell somatisk tilstand, ikke klassifisert annet sted
Topp
Lidelser relatert til annen (eller ukjent) substans
Topp
Schizofreni og andre psykotiske lidelser
Topp
Bipolare lidelser
Topp
Angstlidelser
Topp
Somatoforme lidelser
Topp
Viljestyrte lidelser
Topp
Dissosiative lidelser
Topp
Seksuelle avvik
Se også: Parafilier
Andre søvnforstyrrelser
Topp
Impulskontrollforstyrrelser som ikke klassifiseres andre steder
Topp
Tilpasningsforstyrrelser
Topp
Personlighetsforstyrrelser (akse II)
Gruppe A (merkelig eller eksentrisk) Gruppe B (dramatisk, emosjonell, eller uberegnelig) Gruppe C (engstelig eller redd) INA
Topp
Eksterne lenker
DSM-IV-TR
Post (andre betydninger)
Post har flere betydninger:
Prajñā (buddhistmunk)
Prajñā (tradisjonell kinesisk: 般若三藏 eller 般若, pinyin: Bōrě Sāncáng eller Bō Rě, født 734 ) var en viktig buddhistmunk fra Gandhara (født i området til det moderne Kabul i Afghanistan).
Han besøkte Tangdynastiets Kina og bidro til flere oversettelser fra sanskrit til kinesisk av viktige mahāyānasūtraer, deriblant avataṃsakasūtraen og hjertesūtraen.
Maracanã (andre betydninger)
Maracanã kan vise til:
Saruba Colley
Saruba Colley (født 5. februar 1989) er en gambisk friidrettsutøver, som konkurrerer i sprintløp. Hun representerte Gambia under Sommer-OL 2012, der hun ble utslått i de innledende rundene.
Gjøkvassneset naturreservat
Gjøkvassneset naturreservat er et naturreservat i Sør-Varanger kommune. Reservatet ligger på et nes i Gjøkvatnet, rundt 5 kilometer nordøst for Øvre Pasvik nasjonalpark. Formålet med fredningen er å bevare et skogområde med alt naturlig plante- og dyreliv og med alle de naturlige økologiske prosessene. Verneverdien er særlig knyttet til områdets urskogspreg.
Skogen er relativt variert. Lengst i øst finnes skog i optimalfasen med stor tretetthet og slanke trær med høyde 13-14 meter. I det meste av området dominerer skog i aldersfase med 16-18 meter høye trær, der toppsjiktet delvis er i oppløsning og yngre trær stedvis har etablert seg. Et mindre parti ytterst på neset består av ren bjørkeskog. I sørøst finnes et mindre myrparti. Jordsmonnet består av grov morene og stedvis finnes ren blokkmark.
Mesquita
Mesquita kan vise til:
Ove André Johansen
Ove André Johansen (født 1964) er tidligere leder av Rettferdighetspartiet, som fra 1997 stilte til valg fire ganger, to stortingsvalg og to kommunevalg i Oslo. Han ga i 2005 ut boken Hjernen og Gud (Altruistisk forlag) som handler om forholdet mellom nevrologi og religioner. Johansen har med prosjektet "Johansens Dagligvarer" også gitt ut en CD-en Storbyjungel, som er en hyllest til Oslo. Johansen er drosjeeier i Oslo Taxi.
Katinka Knudsen
Katinka Knudsen (født 22. april 1988) er en norsk tidligere telemarkskjører fra Oslo med flere nasjonale mesterskap. Hun har representert Idrettslaget Heming og vært bosatt i Sverige.
Det annet arealmoment
Det annet arealmoment (I, ofte feilaktig kalt treghetsmomentet; I denne sammenhengen handler det om arealtreghetsmomentet, og ikke massetreghetsmomentet som brukes i dynamikk. Se treghetsmoment.) beregnes for bjelketverrsnitt og andre geometriske former, ved integrasjon over tverrsnittet:
I vanlig praksis brukes formler som er beregnet for standardprofiler, og noen eksempler er gitt under.
Rektangulært tverrsnitt
Integralet løses på følgende måte for et rektangulært tverrsnitt:
der h er høyden, og b er bredden av det rektangulære tverrsnittet. Ix blir da annet arealmoment om x-aksen i senteret C.
Sirkulært tverrsnitt
Integralet er ikke vist her, men et rørtverrsnitt beregnes fra, der D er ytterdiameteren
Rørtverrsnitt
der D er ytterdiameteren, og d er innerdiameteren.
Steiners teorem
, der Ix er annet arealmoment for arealet som ligger på en parallell akse utenfor arealsenteret (i akse z), d er avstanden fra arealsenteret i akse z til arealsenteret av A.
Anvendelse av annet arealmoment
En vanlig anvendelse av annet arealmoment er ved beregning av bøyespenningen, \sigma_b i en bjelke.
Motstandsmomentet
Et annet vanlig begrep i bjelkeberegninger er motstandsmomentet eller tverrsnittsmodulen (Engelsk: Section modulus), og benevnes ofte W. I vanlig praksis beregnes største bøyespenning \sigma_b fra
, der
siden arealsenteret til tverrsnittet vanligvis ligger i midten av tverrsnittet, og følgelig er avstanden fra senteret av tverrsnittet til ytterste fiber lik h/2.
Motstandsmomentet for noen vanlige tverrsnitt er gitt under
Rektangulært tverrsnitt
Zmijiv
Zmijiv (ukrainsk: Зміїв, russisk: Змиёв, Zmijov) er en by i Kharkiv oblast (fylke) i Ukraina. Byen har omkring 15,000 innbyggere. Zmijiv er det administrative senteret for Zmijivskyj rajon. Mellom 1976 og 1990 var byen oppkalt etter Klement Gottwald, en tsjekkisk politiker, og het Gotwald (ukrainsk: Готвальд).
Det annet arealmoment
Motstandsmomentet
Sirkulært tverrsnitt
Monte Alegre
Monte Alegre kan vise til:
Det annet arealmoment
Motstandsmomentet
D = diameteren
Zmijiv
Historie
Den 22. oktober 1941 ble byen okkupert av det tyske Wehrmacht. Den 22. desember 1948 fikk den sin bystatus fornyet.
Bymiljølista
Bymiljølista i Fredrikstad er en partipolitisk uavhengig og lokal valgliste som ble stiftet 13. mars 1987. Lista ble dannet som en reaksjon på riving av trehusbebyggelsen i Fredrikstad som hadde foregått i flere år.
Det annet arealmoment
Motstandsmomentet
Rørtverrsnitt
Bymiljølista
Bymiljølista stilte til valg første gang i 1987 og det resulterte i at Svein Bendik Hansen og Iris Otte Thomsen fikk plass i bystyret. Siden den gang har Bymiljølista vært representert kommunestyret i Fredrikstad med en, to eller på det meste, tre representanter.
Ved kommunevalget i 2011 ble Svein Bendik Hansen valgt som eneste representant for Bymiljølista. I denne perioden gikk Bymiljølista inn i et styringssamarbeid med Arbeiderpartiet, Sosialistisk venstreparti, Senterpartiet og Pensjonistpartiet, kalt de «rødgrønne».
Da Svein Bendik Hansen døde 16. desember 2011 tok Adeline Gondrosen over plassen i Bystyret i Fredrikstad. Gondrosen døde i mars 2012, og ut perioden satt Jan-Kåre Fjeld i Bystyret for Bymiljølista. I denne perioden markerte lista seg for vern av matjord, innføring av kildesortering i kommunale virksomheter, motstand mot eksotiske dyr på sirkus, oppretting av lekeplasser, tilrettelegging for syklister og ikke minst innføring av gratis ferge og utvidelse av fergetilbudet i Fredrikstad.
Ved kommunestyrevalget 2015 stilte Bymiljølista igjen til valg, med en liste på 48 kandidater, mange av dem profilerte kulturpersonligheter i Fredrikstad. Bymiljølistas førstekandidat Jan-Kåre Fjeld beholdt plassen i Bystyret, og Bymiljølista samarbeider igjen med de rødgrønne i perioden 2015–2019.
Ved kommunestyrevalget 2019 fikk lista 1 089 stemmer, og to representanter i kommunestyret.
Hilde Opoku
Hilde Opoku (født 4. mai 1968 i Trondheim) er en norsk politiker i Partiet Sentrum. Hun var en av Miljøpartiet De Grønnes (MDG) to nasjonale talspersoner 2014–2016. Hun var varaordfører i Trondheim fra 2015 til 2017. Opoku har tidligere vært landsstyremedlem i partiet. Før overgangen til De Grønne i 2010 satt hun i bystyret i Trondheim for SV. Hun meldte seg i November 2020 inn i Partiet Sentrum.
Hun har også vært nestleder i Framtiden i våre hender og fylkesleder i Grønn Hverdag i Sør-Trøndelag. . Opoku er utdannet statsviter med industriell økologi som spesialfelt.
Politisk karriere
Opoku ble valgt inn i Trondheim bystyre i 2003, da som representant for Sosialistisk Venstreparti. Hun var medlem av Oppvekstkomiteen. I 2007 ble hun gjenvalgt til bystyret, og ble også leder for oppvekstkomiteen. I 2010 meldte hun overgang til Miljøpartiet De Grønne, og gikk over til kontrollkomiteen. I 2011 ble hun igjen valgt inn i bystyret, nå på De Grønnes liste, og hun fikk vervet som nestleder i kultur-, idrett- og friluftslivskomiteen.
Hun ble valgt inn i landsstyret i MDG i 2011 og hadde også flere andre verv i partiet, før hun i april 2014 ble valgt som en av partiets to nasjonale talspersoner, sammen med Rasmus Hansson. Hun tok da over etter Hanna Marcussen som hadde vært den kvinnelige talspersonen i seks år. .
I 2015 toppet Opoku MDGs liste til bystyret i Trondheim og ble gruppeleder for MDGs fem representanter. Hun tiltrådte som varaordfører i oktober 2015. I 2017 søkte hun om ett års permisjon for å være rådgiver for regjeringen i Ghana. Hun var partiets gruppeleder i bystyret i Trondheim fram til September 2017 da Opoku begynte som spesialrådgiver for FNs Bærekraftsmål (SDGs) for regjeringa i Ghana. Her initierte og ledet Opoku arbeidet med å utvikle det første system for SDG budsjettering og regnskaps analyse i verden, samt den første "SDG Investment fair" i Afrika.
Familie
Navnet Opoku er fra språket twi og er ervervet ved ekteskap med Paul Opoku fra Ghana.
Borgmestermasse
Kremen brukes som fyll i wienerbrød, for eksempel spandauer, fastelavnsbolle, sjokoladebolle, borgmesterkrans og så videre.
Zanzibars flagg
Zanzibars flagg er delt i blått over svart over grønt og har Tanzanias flagg i kantonen.
Etter Tanzanias grunnlov fra 1984 har Zanzibar rett til både selvstyre og et eget flagg. Det har stått strid om Zanzibar skal føre eget flagg og derfor ble eget flagg først vedtatt av Zanzibars parlament i oktober 2004. Flagget heist for første gang 9. januar 2005.
Zanzibar har også ført flagg i tidligere perioder i sin historie. I tiden da Zanzibar var et uavhengig sultanat førte landet et rødt flagg, noe som viser innflytelsen fra Oman der røde flagg var vanlige. Da sultanatet Zanzibar ble selvstendig 10. desember 1963 ble det innført et flagg med rød duk og en grønn runding i midten der det var plassert to kryddernellik i gul farge. Dette flagget ble benyttet til 1964 da sultanen ble styrtet og et nytt flagg basert på partiflagget til de nye makthaverne ble innført. Dette var blått over svart over grønt og ble Folkerepublikken Zanzibars flagg. Også dette flagget ble bare benyttet i kort tid. I slutten av april 1964 gikk Zanzibar inn i union med Tanganyika og Tanzania ble til. Det ble innført et felles flagg for Tanzania der den blå trekanten skal representere øya Zanzibar.
Solggotoaivi
Solggotoaivi (nordsamisk, historisk også skrevet Sålgutoaivi) er et fjell i Porsanger og Lebesby kommune i Finnmark. Det ligger rundt 12 kilometer nord-nordvest for Guivverášša. Fjellet har slake sider og det er flere toppunkter. Det høyeste ligger 693 meter over havet og er knekkpunkt på kommunegrensa mellom Porsanger og Lebesby.
Nova Santa Rita
Nova Santa Rita kan vise til:
Mystacinobia zelanica
Mystacinobia zelanica er en art fluer. Det er den eneste arten i slekten Mystacinobia som er eneste slekt i familien Mystacinobiidae. Denne vingeløse fluen lever i kolonier av flaggermusen Mystacina tuberculata, som er den eneste flaggermus-arten på New Zealand.
Koloniene ligger i store, hule trær og fluene lever av guanoen som flaggermusene produserer.
Refsti bru
Refsti bru er ei bru på europavei 39 nord for Feda i Kvinesdal kommune, Vest-Agder. Brua er 257 meter lang. Den ble åpnet 30. august 2006.
Bibiana Olama
Bibiana Martina Olama Mangue (født 2. desember 1982) er en ekvatorialguineansk friidrettsutøver, som konkurrerer i 100 meter hekk. Hun representerte Ekvatorial-Guinea under Sommer-OL 2012, der hun ble utslått i de innledende rundene på 100 meter hekk. Olama var flaggbærer under åpningsseremonien for Ekvatorial-Guinea under Sommer-OL 2012.
Stefan Molyneux
Stefan Basil Molyneux (født 24. september 1966) er en irskfødt canadisk blogger, forfatter, podcaster og youtuber, kjent for å fremme vitenskapelig rasisme og hvite menneskers overlegenhet og for stå for høyreekstremt og hvit nasjonalistisk ideologi.
Bakgrunn
Molyneux ble født i Irland og flyttet til Canada da han var 12 år gammel. Han begynte på Glendon College i York University, hvor han var medlem av Theatre Glendon og Debating Society. Molyneux ble oppdradd i en protestantisk kristen tradisjon, men beskriver seg selv som ateist. Han mottok en B.A. i historie fra McGill University i 1991 og en M.A. i historie fra University of Toronto i 1993.
I 1995 grunnla han og hans bror Hugh Caribou Systems Corporation, en forhandler av miljødatabase-programvare i Toronto. Stefan var salgsrepresentant for firmaet. Firmaet ble solgt i 2000.
«Freedomain Radio»-podcast
I 2005 startet Molyneux podcasten Freedomain Radio (FDR). Han bruker samme navn for sin nettside, hvor han reklamerer for sine bøker og programmer. Molyneux produserer også videoer og kommentarer på aktuelle hendelser, og har et ukentlig radio-show med innringing. Molyneux finansierer driften gjennom økonomiske bidrag fra seere og lyttere.
Alt-right
Molyneux er blitt betegnet som en del av alt-right-bevegelsen av Politico, Metro, New York Magazine, Vanity Fair og CBS. Han ble kalt «en av alt-rights største YouTube-stjerner» av Washington Post-spaltisten JJ McCullough. Business Insider og BuzzFeed har karakterisert Molyneux som høyreekstremist. Molyneux benektet at han identifiserer med alt-right-bevegelsen. Forskningsinstituttet Data & Society beskrev Molyneux som «en kanadisk talkshow-vert som fremmer vitenskapelig rasisme».
Hvitt folkemord
Ifølge Radio New Zealand tror Molyneux på en konspirasjonsteori om hvitt folkemord. I et intervju i 2018 med Lauren Southern om vold mot hvite bønder i Sør-Afrika, sa han at media og frivillige organisasjoner underrapporterte emnet fordi de «ikke vil skremme hvite i vest med hva som skjer når hvite blir en minoritet i en svært aggressiv og tribalisert verden.»
Nova Olímpia
Nova Olímpia kan vise til:
Cladiopsocidae
Cladiopsocidae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, og kan opptre som skadedyr.
Utbredelse
Familien er hovedsakelig utbredt i den Neotropiske økosonen. I tillegg er de funnet i Angola.
Systematisk inndeling
Systematikken innen gruppen støvlus følger. Tidligere ble slekten Spurostigma også regnet til denne familien, men den er nå skilt ut i en familie for seg, Spurostigmatidae.
Natividade
Natividade kan vise til:
Nova União
Nova União kan vise til:
Leioderes
Leioderes er en slekt av biller som tilhører den artsrike underfamilien Cerambycinae i familien trebukker (Cerambycidae).
Joachim Gersdorff (1611–1661)
Joachim (von) Gersdorff (født 12. november 1611 på Søbygaard, død 19. april 1661) var en dansk politiker. Han var blant annet dansk rikshovmester (kongens stedfortreder) og landets siste riksmarsk. Han stod for forhandlingene som førte til Roskildefreden med Sverige.